Pirkimo sąlygų 10 priedas

**EKONOMIŠKAI NAUDINGIAUSIO PASIŪLYMO IŠRINKIMO KRITERIJAI IR TVARKA**

1. Kriterijus, pagal kurį bus išrinktas ekonomiškai naudingiausias pasiūlymas – **kainos ir kokybės santykis**. **Ekonomiškai naudingiausias pasiūlymas** – tai pasiūlymas, kurio balų suma, apskaičiuota pagal toliau nustatytus pasiūlymų vertinimo kriterijus ir sąlygas, yra didžiausia.

2. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

3. Nustatomas maksimalus bendras balų skaičius – **100 balų**. Dalyvių pasiūlymai bus vertinami pagal šiuos vertinimo kriterijus ir jų lyginamuosius svorius:

|  |  |
| --- | --- |
| **Vertinimo kriterijai** | **Kriterijaus lyginamasis svoris** |
| **Pirmas kriterijus:** Kaina (C) | X=75 |
| **Antras kriterijus:** Darbų atlikimo terminas, mėnesiais (T) | 20 |
| **Trečias kriterijus:** Alkoholio kontrolės darbe sistema (T1) | 2,5 |
| **Ketvirtas kriterijus:** Darbo laiko apskaitos sistema statybvietėje (T2) | 2,5 |

4. Ekonominis naudingumas **(S)** apskaičiuojamas sudedant dalyvio pasiūlymo kainos (C), Darbų atlikimo trukmės (V) balus:

|  |
| --- |
| **S = C+T+T1+T2** |

5. **Pirmas kriterijus – Kaina (C).** Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):



6. **Antras kriterijus – darbų atlikimo terminas, mėnesiais (T).** Tiekėjai savo pasiūlymuose turi nurodyti siūlomą darbų atlikimo terminą, mėnesiais (T).

Darbų atlikimo termino (T) balai skiriami taip:

|  |  |  |
| --- | --- | --- |
| **Eil.**  **Nr.** | **Darbų atlikimo terminas, mėnesiais** | **Skiriami balai (T)** |
| 1. | Iki 8 mėn. (imtinai) | 20 |
| 2. | 9-10 mėn. (imtinai) | 15 |
| 3. | 11-12 mėn. (imtinai) | 10 |
| 4. | 13-14 mėn. (imtinai) | 5 |
| 5. | 15 mėn. ir daugiau | 0 |

7. **Trečias kriterijus – alkoholio kontrolės darbe sistema (T1).** Tiekėjai savo pasiūlyme turi nurodyti vertino reikšmę: Taip *arba* Ne

|  |  |  |  |
| --- | --- | --- | --- |
| **Kriterijus** | **Kriterijaus pavadinimas** | **Reikalavimai** | **Skiriami balai** |
| T1 | Alkoholio kontrolės darbe sistema | Tiekėjas įsipareigoja nuo statybos darbų pradžios taikyti alkoholio kontrolės darbe sistemą:  - tikrinti ir registruoti į statybvietę įeinančių asmenų blaivumą naudojant galiojančią metrologinę patikrą turintį alkoholio detektorių. | Jei vertinamo pasiūlymo reikšmė "Taip",  T1 = 2,5 balų;  Jei vertinamo pasiūlymo reikšmė "Ne",  T1 = 0 balų. |

7. **Ketvirtasis kriterijus – alkoholio kontrolės darbe sistema (T2).** Tiekėjai savo pasiūlyme turi nurodyti vertino reikšmę: Taip *arba* Ne

|  |  |  |  |
| --- | --- | --- | --- |
| **Kriterijus** | **Kriterijaus pavadinimas** | **Reikalavimai** | **Skiriami balai** |
| T2 | Darbo laiko apskaitos sistema statybvietėje | Tiekėjas įsipareigoja nuo statybos darbų pradžios:  - įrengti apskaitos sistemą statybvietėje, užtikrinančią statybos dalyvių buvimo statybvietėje laiko apskaitos duomenų, esamuoju laiku (angl. k. *online*), prieinamumą pirkimo vykdytojui; | Jei vertinamo pasiūlymo reikšmė "Taip",  T1 = 2,5 balų;  Jei vertinamo pasiūlymo reikšmė "Ne",  T1 = 0 balų. |

**Pastaba:** Tiekėjo įsipareigojimai dėl 3 ir 4 kriterijų taikymo, nurodyti sutarties projekto (3 priedas) 25.12 ir 25.13 p.p.)

Jeigu tiekėjas, kuriam buvo pasiūlyta sudaryti sutartį, atsisako ją sudaryti arba iki perkančiosios organizacijos nurodyto laiko nepasirašo sutarties, arba atsisako sudaryti sutartį VPĮ ir pirkimo dokumentuose nustatytomis sąlygomis, laikoma, kad jis (jie) atsisakė sudaryti sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei reikalaujama) arba neįvykdo kitų pirkimo sutartyje nustatytų jos įsigaliojimo sąlygų (jeigu nustatytos), perkančioji organizacija siūlo sudaryti sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos. Tuo atveju, jei jau atlikus balų apskaičiavimą vienas iš tiekėjų pasitraukia (ar yra pašalinamas) iš pirkimo, jau suteikti balai perskaičiuojami nebus.